पाएं अपने शहर की ताज़ा ख़बरें और फ्री ई-पेपरडाउनलोड करें
होम आइसोलेशन में रहकर स्वास्थ्य विभाग के नियमों और समय पर दवा लेकर 88 साल की वृद्धा ने कोरोना को मात दी। कोरोना को हराकर जीतने वाली दादी का मोहल्ले के लोगों ने फूलमाला पहना स्वागत किया। दरअसल, कुआकोंडा ब्लॉक के हितावर ग्राम पंचायत की 88 वर्षीय सुंदरदेवी और उनके बेटे 55 वर्षीय लक्ष्मीशंकर 17 दिन पहले कोरोना पॉजिटिव हो गए थे।
सुंदरदेवी की हालत काफी बिगड़ गई थी लेकिन उन्होंने हिम्मत नहीं हारी। घर में काम करने वाली लक्ष्मी और मोहल्ले के अभिषेक ने संक्रमित हुए दोनों लोगों की देखरेख की। जिसके बाद मंगलवार को 88 वर्षीय वृद्धा ने कोरोना को मात दे दी तो स्वास्थ्य विभाग के डॉ. राजू शर्मा भी पहुंचे और वृद्धा के हौसले की तारीफ की। उपसरपंच शिवशंकर चौहान ने बताया कि मां की हालत बहुत ज्यादा खराब थी लेकिन जीने के जज्बे से कोरोना को मात दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn